Medellín, Badaxoz

Medellín é un concello español situado na provincia de Badaxoz, en Estremadura. Pertence á comarca de Vegas Altas, no centro da rexión.

De fundación romana, cabeceira do condado homónimo durante a Idade Media e berce de Hernán Cortés, Medellín conserva, a pesar das desfeitas das guerras e as inclemencias do tempo, un importante patrimonio monumental, cuxos máximos expoñentes son o teatro romano, o castelo medieval e a ponte do século XVII sobre o río Guadiana. A súa economía vira ao redor dunha florecente agricultura de regadío.

 Xeografía 
250px|thumb|left|Pontes romana e contemporánea sobre o río Guadiana.
O termo municipal é practicamente chairo, por canto que se inscribe na depresión do Guadiana. Tan só destacan algúns cerros illados e de escasa altitude: a Serra de Enfrente (370 m) e Remondo (362 m) e a Serra de Yelbes, a de maior altidud, con 392 msnm; todas elas na marxe dereita do río; e o cerro do castelo que se atopa na marxe esquerda do Guadiana, río que atravesa en termo, de leste a oeste. Dados os mínimos desniveis, o Guadiana comeza a zigzaguear, presentando diversas canles, entre os que sobresaen o río Guadámez e as crebadas do Charco del Ciervo e do Turuñuelo. O río Ortiga, na marxe esquerda, e o Cagánchez, na dereita, completan a rede fluvial.

 Demografía 
Tiña en 2016 unha poboación de 2.300 habitantes, agrupados en dúas entidades de poboación: a capital Medellín (1.958 hab.) e a pedanía de Yelbes (342 hab.).

Fonte: INE

 Lugares de interese 
 Teatro romano, en proceso de escavación desde 2007.
 Castelo de Medellín.
 Igrexa de Santiago, dos séculos XIII e XVII, hoxe Centro de Interpretación do recinto arqueolóxico.
 Igrexa de San Martín, dos séculos XIII e XVII. 
 Igrexa parroquial de Santa Cecilia, do século XVI.
 Ponte sobre o Guadiana, do século XVII, con vinte ollos e fornelo conmemorativo central.
 Palacio dos Portocarrero, do século XVI. 
 Convento de San Agustín, do século XVII.
 Torre do Reloxo, do século XIX, antigo torreón da Porta da Vila.
 Praza de Hernán Cortés, con monumento ao conquistador, obra de Eduardo Barrón (1890).

 Véxase tamén 
 Ligazóns externas 

 Sitio web do concello

Categoría:Concellos da provincia de Badaxoz